


2

ŠILUTĖS RAJONO SAVIVALDYBĖS ADMINISTRACIJA
AIŠKINAMASIS RAŠTAS

DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS 2023 M. BIRŽELIO 29 D. SPRENDIMO NR. T1-58 „DĖL ŠILUTĖS RAJONO SAVIVALDYBĖS JAUNIMO REIKALŲ TARYBOS SUDARYMO“ PRIPAŽINIMO NETEKUSIU GALIOS “ PROJEKTO

  2023 m.  spalio  9 d.



	
1. Parengto projekto tikslai ir uždaviniai.

	 Pripažinti netekusiu galios Šilutės rajono savivaldybės tarybos 2023 m. birželio 29 d. sprendimą Nr. T1-58 „Dėl Šilutės rajono savivaldybės jaunimo reikalų tarybos sudarymo“.

	
2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos vietos savivaldos įstatymo 15 straipsnio 2 dalies 4 punktu išimtinei savivaldybės tarybos kompetencija priklauso savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas.
Pagal Jaunimo politikos pagrindų įstatymo 5 straipsnio 3 dalį Savivaldybės jaunimo reikalų tarybos sudarymo tvarką nustato, nuostatus ir sudėtį tvirtina savivaldybės taryba.
Gegužės 16 d. vykęs Šilutės rajono savivaldybės jaunimo organizacijų, su jaunimų dirbančių organizacijų, mokinių ir (ar) studentų savivaldų visuotinis susirinkimas (toliau – susirinkimas), kuriame buvo išrinkti šeši jaunimo atstovai į Šilutės rajono savivaldybės jaunimo reikalų tarybą (toliau – SJRT), vyko nesilaikant teisės aktų reikalavimų.
Vadovaujantis Lietuvos Respublikos socialinės apsaugos ir darbo ministro 2019 m. sausio 16 d. įsakymo Nr. A1-31 „Dėl Savivaldybių jaunimo reikalų tarybų pavyzdinių nuostatų patvirtinimo“ 10 ir 13 punktais ir Šilutės rajono savivaldybės 2019 m. kovo 28 d. sprendimo Nr. T1-1309 „Dėl Šilutės rajono savivaldybės jaunimo reikalų tarybos nuostatų patvirtinimo“ (toliau – nuostatai) 10 ir 13 punktais savivaldybės jaunimo atstovus į Jaunimo reikalų tarybą deleguoja savivaldybėje veikianti savivaldybės organizacijų taryba  (nuostatų 10 punktas). Nuostatų 13 punkte nurodama, kad nesant savivaldybės jaunimo organizacijų tarybos ar jai nedelegavus jaunimo atstovų į Jaunimo reikalų tarybą per 60 kalendorinių dienų nuo oficialaus savivaldybės jaunimo reikalų koordinatoriaus paklausimo dėl jaunimo atstovų į Jaunimo reikalų tarybą delegavimo, jaunimo atstovai išrenkami viešai organizuotame visuotiniame jaunimo organizacijų ir su jaunimu dirbančių organizacijų, mokinių ir (ar) studentų savivaldų atstovų, veikiančių savivaldybės teritorijoje, susirinkime, už kurio organizavimą yra atsakingas savivaldybės jaunimo reikalų koordinatorius. Tuo metu Šilutėje buvo registruota (organizacija išregistruota iš VĮ Registrų centro tik                 2023-06-13) jaunimo organizacijų taryba (Apskritasis stalas, Šilutės jaunimo organizacijų sąjunga). Vadovaujantis nuostatų 13 punktu turėjo būti išsiųstas oficialus paklausimas Šilutės jaunimo organizacijų sąjungai dėl narių delegavimo į SJRT, tačiau toks paklausimas nebuvo išsiųstas, todėl nebuvo įvykdytos visos teisės aktuose numatomos sąlygos, reikalingos visuotiniam susirinkimui organizuoti. Taigi gegužės 16 d. susirinkimas buvo organizuotas nesilaikant nuostatų 13 punkte numatytos sąlygos. 
Vadovaujantis Šilutės rajono savivaldybės 2019 m. kovo 28 d. sprendimo Nr. T1-1310 „Dėl jaunimo atstovų rinkimų į Šilutės rajono savivaldybės jaunimo reikalų tarybą organizavimo tvarkos aprašo patvirtinimo“ 6 punktu, Jaunimo atstovų rinkimai organizuojami ne vėliau kaip praėjus mėnesiui nuo paskutinės SJRT kadencijos dienos. Jaunimo atstovų rinkimai buvo pradėti organizuoti nesibaigus ankstesnės SJRT kadencijai, kuri baigėsi 2023 m. balandžio 27 d. Todėl atsiranda pagrindas pripažinti netekusiu galios Šilutės rajono savivaldybės tarybos 2023 m. birželio 29 d. sprendimą Nr. T1-58 „Dėl Šilutės rajono savivaldybės jaunimo reikalų tarybos sudarymo“, todėl Šilutės rajono jaunimo reikalų tarybos nariai bus renkami iš naujo laikantis visų teisinių procedūrų. 

	
3. Kokių pozityvių rezultatų laukiama.

	Bus įgyvendintos teisės aktų nuostatos.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nėra.

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles

	Antikorupcinis vertinimas nereikalingas.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	
8. Projekto autorius ar autorių grupė.

	Šilutės rajono savivaldybės administracijos vyriausioji specialistė Rimantė Čiutienė.

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Šilutės rajono savivaldybės jaunimo reikalų taryba.

	
10. Kiti, autorių nuomone, reikalingi pagrindimai ir paaiškinimai.

	Nėra.




Šilutės rajono savivaldybės administracijos vyriausioji specialistė 		            Rimantė Čiutienė







